Елисавета Багряна
Дете и майка

chitanka.info

Детето:

— Защо така навъсен

и тъмен е Балкана?

Защо са дните къси

и тъй студено стана?

Майката:

— Защото вече лятото

далече си отиде,

и есента с колата

у нас на гости иде.

Детето:

— На нашата лозичка

зелената премяна,

и от гнездото птичката —

къде се всичко дяна?

Майката:

— Там, дето вечно лято е,

отиде да зимува

певичката крилата.

А долу на земята

налягаха листата

и своя сън сънуват.

Детето:

— Ти знаеш всичко, мамо.

Майката:

— Защото съм голяма.

Детето:

— Щом стана ученичка,

и аз ще знам ли всичко?

Майката:

— Ще знаеш… Спи сегичка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.